Sagene bad

Sagene bad (Sagene folkebad) er et bad i Sandakerveien i bydelen Sagene i Oslo.

Bygningen er oppført 1900 i senhistorismestil. Arkitekt var Hagbarth Martin Schytte-Berg. Det er Kristianias nest eldste offentlige bad, kun Bislett bad er eldre. Nabobygningen til Sagene bad er Sagene skole, og skolens svømmehall fra 1926 binder Sagene bad og skolebygningen sammen. Oslo kommune renoverte og oppgraderte bygningen i perioden 1987–1989. 

Bygningen ble fredet i 1996. Eksteriør, svømmehall og noen av omkledningsrommene omfattes av fredningen. 

Badet ble stengt i 2000. I 2006 kjøpte Bjarkø Eiendom AS bygningen med tanke på ombygging for videreført og ny bruk. Norsk kulturminnefond og Byantikvaren i Oslo bevilget midler til restaurering. 

I august 2021 ble badet åpnet for bruk i undervisningen ved Sagene skole, Fernanda Nissen videregående skole, Nordpolen skole, Bjølsen skole, Den tysk-norske skolen og Grünerløkka skole. Den private eieren hadde da inngått en avtale med Oslo kommune om å stille badet til bruk for Oslo-skolene de neste ti årene.

Referanser

Kilder 
 
 Norsk kulturminnefond

Eksterne lenker 
 

Sagene
Kulturminner i bydel Sagene
Byggverk i Oslo
Hagbarth Martin Schytte-Berg
Sandakerveien (Oslo)
Byggverk fullført i 1900